ລາວຈະເສີມຂະຫຍາຍ ການພົວພັນທາງການທູດ ໃຫ້ກວ້າງອອກ ເພື່ອໃຫ້ໄດ້ຮັບການຊ່ວຍເຫຼືອ ເພີ້ມຂຶ້ນ
ປະທານປະເທດລາວວ່າ ຄະນະລັດຖະບານລາວ ຊຸດໃໝ່ຄວນເສີມຂະຫຍາຍການພົວພັນທາງການທູດ ກັບຕ່າງປະເທດໃຫ້ກວ້າງອອກ ເພື່ອຈະໄດ້ຮັບການຊ່ວຍເຫຼືອຫຼາຍຂຶ້ນ.
ປະທານປະເທດລາວ ຮຽກຮ້ອງໃຫ້ຄະນະລັດຖະບານລາວຊຸດໃໝ່ ເສີມຂະຫຍາຍການ ພົວພັນທາງການທູດ ກັບຕ່າງປະເທດຢ່າງກວ້າງຂວາງດ້ວຍຄວາມຫວັງວ່າ ຈະໄດ້ຮັບ ການຊ່ວຍເຫຼືອຈາກຕ່າງປະເທດຫຼາຍຂຶ້ນ ທ່ານ ຈູມມະລີ ໄຊຍະສອນ ປະທານປະເທດ ແລະເລຂາທິການໃຫຍ່ພັກປະຊາຊົນປະຕິ ວັດລາວ ໄດ້ໃຫ້ການສະເໜີແນະຕໍ່ກອງປະຊຸມຄັ້ງປະຖົມມະເລີກຂອງຄະນະລັດຖະບານ ລາວຊຸດໃໝ່ໃນວັນ 15 ສິງຫາທີ່ຜ່ານມານີ້ວ່າ ສິ່ງທີ່ສໍາຄັນປະການນຶ່ງ ທີ່ຄະນະລັດຖະ ບານລາວຈະຕ້ອງຈັດຕັ້ງປະຕິບັດ ໃຫ້ບັນລຸຜົນສໍາເລັດຢ່າງເປັນຮູບປະທໍາ ໃຫ້ໄດ້ພາຍ ໃນໄລຍະ 5 ປີຕໍ່ໄປນີ້ ກໍຄືການສືບຕໍ່ບຸກບືນການຮ່ວມມືກັບບັນດາປະເທດໃນໂລກໃຫ້ ກວ້າງຂວາງຫຼາຍຂຶ້ນຢ່າງບໍ່ຢຸດຢັ້ງ ຄຽງຄູ່ກັນນັ້ນ ຄະນະລັດຖະບານລາວ ກໍຍັງຈະຕ້ອງເພີ່ມທະວີການຮ່ວມມືກັບປະເທດ ເພື່ອນມິດຍຸດທະສາດ ໂດຍສະເພາະແມ່ນຫວຽດນາມກັບຈີນ ແລະປະເທດສະມາຊິກ ໃນກຸ່ມອາຊຽນດ້ວຍກັນ ດັ່ງທີ່ ທ່ານຈູມມະລີ ໄດ້ຖະແຫຼງນັ້ນຢໍ້າວ່າ: ໃນປັດຈຸບັນ ປະເທດລາວມີ ຄວາມສໍາພັນທາງການທູດ ກັບ 133 ປະເທດທົ່ວໂລກ ຫາກແຕ່ວ່າດ້ວຍຂໍ້ຈໍາກັດ ດ້ານງົບປະມານຈຶ່ງເຮັດໃຫ້ ລາວມີສະຖານທູດປະຈໍາຢູ່ 25 ປະເທດ ແລະມີສະ ຖານກົງສູນຢູ່ໃນຕ່າງປະ ເທດພຽງ 6 ແຫ່ງເທົ່ານັ້ນ ແຕ່ຢ່າງໃດກໍຕາມ ການທີ່ລາວມີຄວາມສໍາພັນທາງການທູດກັບຕ່າງປະເທດເພີ່ມຂຶ້ນຢ່າງ ຕັ້ງໜ້ານັ້ນ ກໍເຮັດໃຫ້ລາວໄດ້ຮັບການຊ່ວຍເຫຼືອຈາກຕ່າງປະເທດເພີ່ມຂຶ້ນຢ່າງຕໍ່ເນື່ອງ ສໍາລັບໃນແຜນ ພັດທະນາເສດຖະກິດ ແລະສັງຄົມແຫ່ງຊາດປະຈໍາປີ 2010-2011 ທີ່ກໍາ ລັງຈະສິ້ນສຸດລົງໃນທ້າຍເດືອນກັນຍາປີນີ້, ລັດຖະບານລາວ ກໍຕ້ອງການທີ່ຈະໄດ້ຮັບການ ຊ່ວຍເຫຼືອທາງດ້ານງົບປະມານຈາກຕ່າງປະເທດ ໃນມູນຄ່າລວມບໍ່ໜ້ອຍກວ່າ 5,369 ຕື້ກີບ ໃນຕະຫຼອດໄລຍະແຜນການປະຈໍາປີດັ່ງກ່າວ ລັດຖະບານລາວກໍ່ໄດ້ວາງຄາດໝາຍລາຍ ຮັບລວມໄວ້ ໃນມູນຄ່າ 13,021 ຕື້ກີບ ຫຼືປະມານ 1,600 ລ້ານໂດລາ ຊຶ່ງຈະເປັນລາຍ ຮັບຈາກການຈັດເກັບພາສີ ແລະຄ່າທໍານຽມຕ່າງໆ ໃນມູນຄ່າລວມ 4,487 ຕື້ກີບ ຫຼືຄິດເປັນ ສັດສ່ວນເກີນກວ່າ 34% ຂອງງົບປະມານລາຍຮັບທັງໝົດ ສ່ວນທີ່ເຫຼືອ ກໍຄາດໝາມວ່າ ຈະເປັນລາຍຮັບຈາກອາກອນຂາອອກ-ຂາເຂົ້າໃນມູນຄ່າ 3,050 ຕື້ກີບ, ລາຍຮັບຈາກລັດວິ ສາຫະກິດ 1,109 ຕື້ກີບ, ລາຍຮັບຈາກທີ່ດິນ ແລະຊັບສິນຂອງລັດ 804 ຕື້ກີບ ແລະລາຍ ຮັບຈາກໂຄງການເຂື່ອນນໍ້າເທິນ 2 ອີກ 80 ຕື້ກີບ ແຕ່ເນື່ອງຈາກວ່າ ລັດຖະບານ ລາວໄດ້ຕັ້ງງົບປະມານລາຍ ຈ່າຍໃນຕະຫຼອດໄລຍະແຜນ ການປະຈໍາປີ 2010-2011 ນີ້ໄວ້ ໃນມູນຄ່າລວມທັງໝົດ ເຖິງ 15,160 ຕື້ກີບ ຫຼືປະມານ 1,800 ລ້ານໂດລ້າ ຈຶ່ງເຮັດໃຫ້ ຈໍາເປັນທີ່ຈະຕ້ອງຊອກຫາແຫ່ງ ລາຍຮັບໃຫ້ໄດ້ຢ່າງພຽງພໍກັບ ເປົ້າໝາຍ ທີ່ວາງເອົາໄວ້ດັ່ງ ກ່າວ ທັງນີ້ ລັດຖະບານລາວກໍໄດ້ ວາງແຜນການ ທີ່ຈະຂໍກູ້ຢືມ ຈາກຕ່າງປະເທດບໍ່ໜ້ອຍກວ່າ 1,878 ຕື້ກີບ ແລະອອກພັນທະ ບັດລັດຖະບານເພື່ອລະດົມທຶນພາຍໃນໃຫ້ໄດ້ໃນມູນຄ່າ 261 ຕື້ກີບ ຊຶ່ງກໍ່ໝາຍຄວາມ ວ່າ ໃນຕະຫຼອດໄລຍະແຜນການປະຈໍາປີ 2010-2011 ນີ້ ລັດຖະບານລາວກໍຈະຕ້ອງເພິ່ງ ພາການຊ່ວຍເຫຼືອ ແລະກູ້ຢືມຈາກຕ່າງ ປະເທດຄິດເປັນມູນຄ່າລວມທັງໝົດ 5,369 ຕື້ ກີບ ຫຼືຫຼາຍກວ່າ 662 ລ້ານໂດລາ ນັ້ນເອງ ຖ້າຫາກວ່າສາມາດປະຕິບັດໄດ້ຈິງຕາມແຜນການທີ່ວາງເອົາໄວ້ດັ່ງກ່າວນີ້ກໍຈະເຮັດໃຫ້ ລັດຖະບານລາວຂາດດູນທາງດ້ານງົບປະມານໃນອັດຕາບໍ່ເກີນ 3 49% ຂອງມູນຄ່າ ຜະລິດຕະພັນລວມພາຍໃນ ຫລື GDP ຊຶ່ງຄາດໝາຍວ່າ ຈະມີມູນຄ່າລວມທັງໝົດ 62,600 ຕື້ກີບ ຫຼືຫຼາຍກວ່າ 7,728 ລ້ານໂດລາ ແລະກໍ່ຈະສາມາດສະເລຍເປັນລາຍຮັບ ຂອງປະຊາກອນລາວໄດ້ເກີນກວ່າ 1,200 ໂດລາຕໍ່ຄົນ ຕໍ່ປີ